ഞങ്ങളുടെ ജീവിതം സിനിമയാക്കണം, താല്പര്യമുള്ളവര് കടന്നു വരിക ഇ ബുള്ജെറ്റ് സഹോദരന്മാര് അടുത്തകാലത്ത് കേരളത്തില് ഏറെ ചര്ച്ചകള്ക്കും വിവാദങ്ങള്ക്കുമെല്ലാം വഴിതെളിച്ചവരാണ് ഇ ബുള്ജെറ്റ് സഹോദരന്മാര്. ഇപ്പോഴിതാ തങ്ങളുടെ ജീവിതം സിനിമയാക്കാന് ആഗ്രഹം പ്രകടിപ്പിച്ചിരിക്കുകയാണ് ഇവര്. സഹോദരങ്ങളില് ഒരാളായ ലിബിനാണ് ഇന്സ്റ്റഗ്രാം അക്കൗണ്ടിലൂടെ ആഗ്രഹം പങ്കുവെച്ചിരിക്കുന്നത്. താല്പര്യമുള്ളവര് ഇമെയിലില് ബന്ധപ്പെടണമെന്നു കുറിച്ച പോസ്റ്റിനോട് നിരവധി പേരാണ് പ്രതികരിച്ചിരിക്കുന്നത്. ഇ ബുള്ജെറ്റ് സഹോദരന്മാരുടെ കാരവനായ നെപ്പോളിയന്റെ രൂപമാറ്റത്തെ സംബന്ധിച്ച് നിരവധി പ്രശ്നങ്ങള് നേരത്തെ ഉടലെടുത്തിരുന്നു. 17 ലക്ഷത്തിലധികം സബ്സ്ക്രൈബേഴ്സ് ഉള്ള യൂട്യബ് ചാനലാണ് ഇ ബുള്ജെറ്റ്. കണ്ണൂര് കിളിയന്തറ സ്വദേശികളായ ലിബിന്, എബിന് എന്നീ സഹോദരങ്ങളാണ് ചാനലിന് പിന്നില്. വാനില് യാത്ര നടത്തി അതിന്റെ വിഡിയോ ചാനലില് അപ്ലോഡ് ചെയ്യുകയാണ് ഇവര് ചെയ്യുന്നത്. നെപ്പോളിയന് എന്ന വാഹനത്തില് റാംബോ എന്ന പട്ടിക്കൊപ്പം ഇന്ത്യ മുഴുവന് സഞ്ചരിച്ച് യാത്രാ വ്ലോഗ് ചെയ്യുന്ന ഇ ബുള്ജെറ്റ് സഹോദരങ്ങള്ക്ക് ലക്ഷക്കണക്കിന് ആരാധകരാണുള്ളത്.